Amazon.com

Amazon.com, Inc. on e-kaubandusega tegelev ettevõte, mille peakorter asub USA-s Seattle'is.

Käibe ja töötajate arvu järgi on tegemist maailma suurima internetiettevõttega.

Amazon.com asutati 1994. aastal ning esialgu tegeles see vaid raamatute online-müügiga. Hiljem lisandusid CD-d ja DVD-d, elektroonikatooted, rõivad, mitmesugused majapidamiskaubad ja tööriistad. 2015. aastal ületas ettevõtte turuväärtus juba Walmarti oma ja sellega tõusis see kõige väärtuslikumaks jaemüügiettevõtteks maailmas.Shannon Pettypiece: "Amazon Passes Wal-Mart as Biggest Retailer by Market Value" Bloomberg, 24. juuli 2015

Amazonil on eraldi jaemüügi veebisaidid Ameerika Ühendriikide, Suurbritannia, Prantsusmaa, Kanada, Saksamaa, Itaalia, Hispaania, Austraalia, Brasiilia, Jaapani, Hiina, India ja Mehhiko jaoks.

Ettevõtte asutaja ja tegevjuht Jeff Bezos kuulub maailma rikkaimate inimeste sekka."Inside Amazon: Wrestling Big Ideas in a Bruising Workplace" The New York Times, 15. august 2015

Viited

Välislingid
Amazon.com official website
Rainer Saad: „Jeff Bezos valitseb maailma“ Äripäev, 12. september 2016

Kategooria:Ameerika Ühendriikide ettevõtted
Kategooria:Kaubandusettevõtted
Kategooria:NASDAQile noteeritud ettevõtted